
Snažne žene za snažan svet
Uspešno završena treća godina Schwarzkopf Gliss Programa samopouzdanja

Beograd - Uspešno je završena treća godina Schwarzkopf Gliss Programa samopouzdanja, koji su pokrenuli kompanija Henkel i brend Schwarzkopf Gliss sa ciljem da ženama pruže podršku u ličnom i profesionalnom razvoju. Pod sloganom „Snažne žene za snažan svet“, program je i ove godine okupio brojne stručnjake iz različitih oblasti, a zahvaljujući novom konceptu edukacija, znanje i praktični saveti postali su dostupni još većem broju žena širom Srbije i regiona.

Osmišljen tako da odgovori na izazove sa kojima se žene susreću u svakodnevnom životu i poslovnom okruženju, Program je ove godine pružio mogućnost praćenja edukacija i u online formatu, čime je postao dostupan ženama u Srbiji i regionu. Koliko je ovaj iskorak bio važan, pokazuje i veliko interesovanje za edukacije koje su obuhvatile brojne teme značajne za lični i profesionalni razvoj žena – od prevazilaženja nesigurnosti i upravljanja stresom do razvijanja komunikacionih veština, timskog rada i sigurnijeg predstavljanja sopstvenih sposobnosti.

Ovogodišnji prolećni ciklus otvoren je modulom „Ti si svoj najvažniji projekat“, tokom kojeg je prof. dr Žilijeta Krivokapić govorila o samopouzdanju i asertivnoj komunikaciji. Polaznice su zatim, uz Tatjanu Kljun, geštalt kouča i psihoterapeutkinje u superviziji, učile kako da prepoznaju stres i spreče profesionalno sagorevanje, dok im je Srđan Karanović, mentor na Fakultetu dramskih umetnosti i predavač u okviru Londonske škole za odnose s javnošću „LSPR“, kroz praktične vežbe i improvizaciju približio tehnike uspešnog javnog nastupa. Kreativni edukator, Ivana Blečić govorila je o značaju davanja i primanja konstruktivne povratne informacije, a psihoterapeutkinja i biznis psihološkinja Mia Popić o timskom radu i kvalitetnijim međuljudskim odnosima.

Nakon letnje pauze, program je nastavljen edukacijama posvećenim profesionalnom izgledu i predstavljanju prilikom konkurisanja za posao. Modni stilista Ašok Murti upoznao je polaznice sa pravilima poslovnog odevanja, dok je Aleksandar Dramićanin, hair artist i brend ambasador Schwarzkopf Professional Srbija, podelio praktične savete o nezi i stilizovanju kose. Brana Kostić, makeup umetnica, predstavila je tehnike šminkanja prilagođene poslovnim prilikama, a Ivana Dostanić, direktorka ljudskih resursa kompanije Henkel Srbija, govorila je o tome kako napisati CV koji privlači pažnju poslodavaca. Jesenji ciklus zaokružen je druženjem sa ambasadorkom programa Marijom Kilibardom, tokom kojeg su polaznice imale priliku da kreiraju svoju portretnu fotografiju u stilu prepoznatljive siluete Schwarzkopf logotipa. 

Najveća vrednost Schwarzkopf Gliss Programa samopouzdanja ne ogleda se samo u broju edukacija, učesnica ili ostvarenih rezultata, već u stvaranju zajednice žena koje imaju priliku da uče, razmenjuju iskustva, osnažuju jedna drugu i sa više samopouzdanja ostvaruju svoje ciljeve.

Brend Schwarzkopf Gliss nastavlja da pruža podršku ženama u prepoznavanju sopstvene snage i potencijala, vođen uverenjem da osnaživanjem svake pojedinačne žene doprinosimo pozitivnim promenama u čitavom društvu. Jer snažne žene grade snažniji svet.

O kompаniji Henkel
Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. U sektoru Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2025. godini, Henkel je zabeležio prodaju od preko 20,5 milijarde evra i korigovani operativni profit od oko 3 milijarde evra. Prioritetne akcije Henkela su uvrštene u nemački indeks DAX. Održivost ima dugu tradiciju u Henkelu, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 47.000 ljudi širom sveta, ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations “. Više informacija na www.henkel.rs 

